cyanic-selkie/wikianc huggingface dataset:
Dudley Boyz
Dudley Boyz muistetaan parhaiten heidän työstään WWE/F:ssä ja ECW:ssä. Ray ja Devon tunnetaan parhaiten yhteisestä tag teamistaan. He saavuttivat WWE/F:ssä yhden WCW Tag Team Championshipin, kahdeksan WWE World Tag Team Championshipiä ja yhden WWE Tag Team Championshipin. ECW:ssä he saavuttivat kahdeksan ECW Tag Team Championshipiä.
Spike Dudley on voittanut kerran WWE Cruiserweight Championshipin.
Dudleyt ovat avanneet Floridaan painiakatemian.
Djibouti Airlines
Djibouti Airlines oli djiboutilainen lentoyhtiö. Se perustettiin helmikuussa 1996. Yhtiön päälentoasemana toimi Djibouti-Amboulin kansainvälinen lentokenttä. Yhtiö lakkautettiin vuonna 2009.
Laivasto
Tammikuussa 2005:
About a Girl
Kappale kertoo Kurt Cobainin silloisesta tyttöystävästä Tracy Maranderista. Cobain itse ei koskaan tätä Maranderille kuitenkaan kertonut.
"About a Girl" on julkaistu myös livealbumilla MTV Unplugged in New York vuonna 1994 ja kokoelmalevyllä Nirvana vuonna 2002. Kappaleesta on myös tehty single vuonna 1994 livealbumilta MTV Unplugged in New York. Toinen liveversio kappaleesta julkaistiin B-puolena yhtyeen "Sliver"-singlellä. Vuonna 1994 kappale julkaistiin Live! Tonight! Sold Out!! -videolla. ''Live! Tonight! Sold Out!!'' -videon versio kuvattiin 31. lokakuuta 1991 Seattlessa. Kappaleen akustinen demoversio julkaistiin vuonna 2004 yhtyeen With the Lights Out -boxilla ja seuraavana vuonna Sliver: The Best of the Box -kokoelmalla. Kappale sisältyy myös Guitar Hero: World Tour -peliin.
Oi beibi
"Oi beibi" on rap-yhtye Raptorin vuonna 1990 levyttämä kappale. Kappale on yhtyeen tunnetuimpia ja se valittiin muun muassa vuoden 1990 parhaaksi kotimaiseksi singleksi.
Kappale julkaistiin yhtyeen debyyttialbumilla Moe! ja omana singlenään kappaleen "Tuhansien sulojen maa" kanssa. Kappaleen on säveltänyt Izmo (Ismo Heikkilä) ja sanoittanut Jufo III (Juho Peltomaa).
Kappaleesta tehtiin remixversio "Oi beibi (Syvähyvinkää mix)", joka julkaistiin yhtyeen minialbumilla Kohella oi Pluto, vuonna 1995 Megamanian ja Johanna Kustannuksen julkaisemalla Oi beibi -singlelevyllä sekä vuonna 1996 julkaistulla kokoelmalevyllä Epäviralliset muistelmat.
Raptori on tehnyt sarjan Oi beibi -kappaleistaan. "Oi beibi 2" julkaistiin yhtyeen toisella studioalbumilla Tulevat tänne sotkemaan meidän ajopuuteorian vuonna 1991, singlenä kappaleiden "Debi Gibson (Viiraa Pääzä mix)" ja "Hämyt" kanssa sekä vuonna 1995 julkaistulla Oi beibi-singlelevyllä. Kolmas versio "Oi beibi IV (Faijan Uhka)" on vuonna 2000 julkaistulla albumilla Ouu-raisakson!. Samana vuonna julkaistiin singlelevy Raptori vs. Caater, joka sisälsi kaksi Caaterin tekemää trancepohjaista remixversiota "Oi beibi IV" -kappaleesta. Vuonna 2010 Jaakko Salovaara teki Oi beibi -kappaleesta uuden version nimeltä "Oi beibi 16". Kyseisestä versiosta julkaistiin myös musiikkivideo. Musiikkivideo kuvattiin Pablo Filmsin tuotantotiloissa, Konalan teollisuusalueella sijaitsevassa rakennuksessa. Videossa käytettiin rekvisiittana muun muassa 60 pumpattavaa barbaraa.
Yhtye ilmoitti Ouu-raisakson! -levyn koteloetiketissä, että vielä julkaisematon "Oi beibi III" tehtäisiin vasta tulevaisuudessa, koska kappaletta ei voitu nauhoittaa haluttuun muotoon silloisen tekniikan avulla. Tämä on tulkittu parodiaksi George Lucasin Tähtien Sota -elokuville.
Kappaleen sanat
Kappaleessa henkilö vihjailee seksuaalisista haluista "beibiä" kohtaan, mutta niiden toteuttaminen vaikeutuu "beibin" isän uskonnollisen vakaumuksen takia. Kappaleen viimeisessä säkeistössä käsitellään biseksuaalisuutta, lapsen seksuaalista hyväksikäyttöä ja perheväkivaltaa.
Organum-seura
Organum-seura ry on vuonna 1964 perustettu suomalainen urkutaidetta tukeva, edistävä ja kehittävä yhdistys. Seura järjestää konsertteja sekä koulutus- ja seminaaritilaisuuksia. Seuralla on julkaisutoimintaa, ja se julkaisee Organum-lehteä. Seuraa edelsi vuonna 1951 perustettu Diplomiurkureiden kerho.
Kirvelikääpä
Kirvelikääpä (Antrodia leucaena) on alkujaan Koillis-Kiinasta kuvattu, Suomessa hyvin harvinainen ja uhanalainen vanhojen metsien kääpälaji. Kirvelikäävän isäntäpuu on haapa, jonka kaatuneita ja kuorettomia runkoja kirvelikääpä ruskolahottaa.
Kirvelikäävän yksivuotinen itiöemä on resupinaattinen, tosin joskus kasvualueen yläreunaan kehittyy puoliresupinaattisesti ulkoneva lakkireunus. Tuoreena itiöemä on pehmeän sitkeä ja perusväriltään valkoinen, vain lakkireunuksen tyveen kehittyy kylmää ruosteenruskeaa väriä (ei kellertävää kuten rivikäävällä). Resupinaattinen reunus on tasaisen kapea ja voimakkaassa kasvuvaiheessa pisaroiva. Malto on valkoinen ja jopa 3 mm paksu, pohjamalto sen sijaan on hyvin ohut. Pyöreitä pillejä on 2-5 millimetrillä ja pillikerros on 0,5-1 mm. Kuivuessaan itiöemä muuttuu korkkimaiseksi ja värit vaaleiksi, oljen- tai nahanrusehtaviksi. Kirvelikäävällä on huomattavan antiseptinen, makean kirpeä tuoksu, joka säilyy jonkin aikaa kuivanäytteissäkin.
Novyi Uruh
Novyi Uruh eli Setšer  on kylä Irafin piirin pohjoisosassa Pohjois-Ossetia-Alanian tasavallassa Venäjällä. Novyi Uruh sijaitsee Uruhjoen varrella piirikeskuksesta Tšikolasta pohjoiseen lähellä Kabardino-Balkarian rajaa. Sen naapureina on lännessä Leskenin kylä, lounaassa Haznidonin kylä, etelässä Tšikolan kylä.
Sanna Sillanpää
Tausta
Taustaltaan tuolloin 30-vuotias Sillanpää on filosofian maisteri pääaineenaan tietojenkäsittelytiede. Hän on toiminut atk-asiantuntijana. Ennestään Sillanpäällä ei ollut lainkaan rikollista taustaa. Sillanpää oli eläinrakas ihminen, joka oli joitain vuosia aiemmin alkanut eristäytyä ihmisistä. Sillanpää ei ollut ennen tekoa osoittanut mitään viitteitä väkivaltaan. Vuoden 1996 aikana Sillanpää oli muuttunut aiemmin avoimesta nuoresta naisesta hiljaiseksi ja sulkeutuneeksi. Sisarelleen hän oli kertonut tulleensa raiskatuksi. Sillanpään vanhemmat olivat yrittäneet saada tyttärensä mielenterveydelliseen hoitoon, mutta tuloksetta.
Tapahtumat
Sillanpää surmasi vuokraamallaan Beretta-puoliautomaattipistoolilla 21. helmikuuta 1999 Helsingin Albertinkadulla Helsinki Shooting Club -ampumakerhon tiloissa kolme miestä ja haavoitti yhtä siten, että uhrille jäi ampumisesta elinikäiset vammat. Yksi paikalla olleista miehistä selvisi vahingoittumatta. Surmansa saivat 23-vuotias ampumaradan valvoja, 25-vuotias automaatiomekaanikko ja 37-vuotias autonkuljettaja.
Poistuessaan ampumaradalta Sillanpää sanoi: ”Näinhän opetettiin FBI-akatemiassa”. Hän matkusti ase ja patruunoita mukanaan tavallisessa reittibussissa Helsingin keskustasta Helsinki-Vantaan lentoasemalle. Lentoasemalla hän osti lentolipun epämääräisesti ”jonnekin päin”. Sillanpään taskusta löytyi turvatarkastuksessa patruunoita, jotka hän selitti muistoksi kuolleesta miehestään, mutta löydöstä huolimatta hänet päästettiin odottamaan lentoaan.
Sillanpää saatiin kiinni neljän tunnin kuluttua lentoasemalta hänen ollessaan nousemassa Lontooseen lähtevään koneeseen. Ennen lentokoneeseen siirtymistään hän oli pudottanut murha-aseen lentoasematerminaalin roskakoriin, josta sen löysi siivooja.
Tutkinta
Oikeudenkäynneissä ja kuulusteluissa Sillanpää ei puhunut juuri mitään, eikä teon motiivi selvinnyt. Selvisi kuitenkin, että hänellä oli harhakuvitelmia, joiden mukaan hän olisi amerikkalaisen FBI-agentin leski ja kostamassa tämän kuolemaa. Motiivia etsittiin Salaiset kansiot -sarjasta, johon löytyviä viitteitä löytyi Sillanpään kotoa, mutta vastaavaa tarinan kulkua sarjasta ei löydetty.
Välikohtauksesta selvinnyt mies tunnisti Sillanpään. Ampuma-aseesta löydettiin Sillanpään sormenjäljet. Sillanpään iholta löytyi ruutijäämiä.
Sillanpää lähetettiin 2. kesäkuuta mielentilatutkimukseen. Hänen todettiin sairastavan paranoidista skitsofreniaa.
Syytteet ja tuomio
Helsingin käräjäoikeudessa valtionsyyttäjä Maarit Loimukoski vaati Sillanpäälle vankeusrangaistusta kolmesta täyttä ymmärrystä vailla tehdystä taposta ja kahdesta tapon yrityksestä. 11. lokakuuta 1999 käräjäoikeus totesi Sillanpään syylliseksi, mutta jätti hänet syyntakeettomana tuomitsematta vankeusrangaistukseen. Sillanpää tuomittiin maksamaan uhreille korvauksia satojen tuhansien markkojen edestä.
Loimukoski valitti Helsingin hovioikeuteen, mutta käräjäoikeuden päätös pysyi voimassa 10. lokakuuta 2000. Loimukoski perusteli rangaistusvaatimustaan muun muassa sillä, että Sillanpää oli hänen mielestään käyttäytynyt suunnitelmallisesti yrittäessään teon jälkeen paeta Suomesta. Sillanpää toimitettiin psykiatriseen hoitoon Niuvanniemen mielisairaalaan.
Reaktiot
Tapauksen jälkeen sisäministeriö vaati kaupallisten ampumaratojen turvallisuuden ja lupaehtojen tarkistamista. Ampumaratojen sääntöihin tuli tiukennuksia.
Rubén Galván
pienoiskuva|Rubén Galván vuonna 1978. Rubén Galván (7. huhtikuuta 1952 Comandante Fontana, Formosa – 14. maaliskuuta 2018 ) oli argentiinalainen jalkapalloilija. Keskikentällä pelanneen Rubén Galvánin seurajoukkue oli lähinnä Club Atlético Independiente. Hänet valittiin myös Argentiinan maailmanmestaruuden saavuttaneeseen joukkueeseen vuonna 1978.
Sanna Sillanpää
Televisiosarjat
Televisiosarjan Kylmäverisesti sinun ensimmäisen kauden ensimmäinen jakso Salainen agentti perustuu Sillanpään tapaukseen. Sarjaa ja Sillanpään tapausta on käsitelty Metropolia Ammattikorkeakoulun elokuvan ja television koulutusohjelman opinnäytetyössä.
Katastrofin anatomia -sarjan toisen kauden seitsemäs jakso perustuu Sillanpään tapaukseen.
Harri Kotilainen
Harri Kotilainen (s. 10. heinäkuuta 1963 Saarijärvi ) on Äänekoskella vaikuttava suomalainen raviohjastaja ja -valmentaja. Hän on ajanut urallaan vuoteen 2013 mennessä 4485 lähtöä, joista 597 on päätynyt voittoon. Vuonna 2009 hän ajoi 356 lähtöä, joista hän sai 52 ykkössijaa ja voittorahoja kertyi liki 100 000 euroa. Koko uransa aikana Kotilainen on voittanut 915 000 euroa. Hän ajoi vuonna 2009 Villinmiehen tammakilvan voittoon hevosella Helmin Roosa. Helmin Roosa osallistui myös Kuninkuusravien ravikungatarkilpailuun vuonna 2012 Kotilaisen ohjastamana. Helmin Roosa oli kuningatarkilpailun ensimmäisellä matkalla 9., mutta toisella matkalla se hylättiin. Näin ollen Helmin Roosa ei osallistunut kokonaiskilpailuun. Kotilainen valittiin Keski-Suomen vuoden ohjastajaksi 2009.
Sait mitä hait
Sait mitä hait on Matin ja Tepon neljäs studioalbumi. Albumi on myynyt kultalevyn oikeuttavan määrän.
Mika Muranen
Mika Kalevi Muranen (s. 1971 Kotka) on suomalainen väkivaltarikollinen, joka surmasi kolme ihmistä kotikaupungissaan Kotkassa huhtikuussa 1994 karattuaan varusmiespalveluksensa aikana varuskunnasta varastamansa rynnäkkökiväärin kanssa. Muranen tuomittiin teosta elinkautiseen vankeusrangaistukseen.
Muranen oli jo aiemmin tuomittu muun muassa lukuisista vahingonteoista, laittomista uhkauksista ja murhapoltosta. Muraselle oli tehty vuonna 1987 mielentilatutkimus, jossa hänen todettiin olevan täyttä ymmärrystä vailla.
Saman vuoden kesäkuussa Ruotsissa tapahtui samankaltainen verilöyly, jossa ruotsalainen vänrikki Mattias Flink murhasi 7 ihmistä AK5-rynnäkkökiväärillä.
17. huhtikuuta 1994
22-vuotias tykkimies Mika Muranen palasi isänsä autokyydillä viikonloppulomalta yksikköönsä Kymen ilmatorjuntarykmenttiin Haminaan noin kello 22.00. Käytännön mukaan ensimmäisenä lomalta saapunut Muranen nimettiin yksikkönsä päivystäjäksi. Varusmiespäivystäjänä hän sai asetelineiden avaimet. Patruunat Muranen oli saanut ampumaleiriltä. Muranen varasti rynnäkkökiväärin ja meni taksilla kotiinsa Kotkan Kyyhkylään.
18. huhtikuuta
Muranen lähti kotoaan aikaisin aamulla ja vietti aikaansa läheisessä metsässä 4-vuotiaan saksanpaimenkoiransa kanssa. Hän palasi kotiinsa noin 15.30. Poliisit olivat päivän aikana käyneet hakemassa Murasta tämän kotoa kahdesti. Poliisit olivat molemmilla käyntikerroilla pyytäneet Murasen vanhempia käskemään poikaa saapumaan poliisiasemalle heti kun hän ilmaantuisi kotiinsa. Vanhemmat eivät kertoneet Muraselle poliisien käynnistä.
Noin kello 22.00 Muranen surmasi jalkajousella kotitalonsa naapurissa asuneen juuri töistä kotiin palanneen 53-vuotiaan miehen tämän pihamaalla. Nuoli osui miestä vasempaan kylkeen, ja uhri kuoli heti. Teon jälkeen Muranen astui sisään ja surmasi tämän 54-vuotiaan osin liikuntakyvyttömän vaimon ampumalla tätä jousella selkään.
19. huhtikuuta
Yöllä Muranen lähti koiransa kanssa puolentoista kilometrin päähän Suulisniemen kaupunginosan Metsäkulman Raamikadulle. Muranen soitti noin kello 2.00 erään viisihenkisen perheen ovikelloa ja meni perheen miehen pakettiauton taakse väijymään rynnäkkökiväärin kanssa. Mies havaitsi Murasen ja soitti poliisille. Muranen ja koira pakenivat paikalta ennen poliisin tuloa.
Muranen palasi koiransa kanssa Raamikadulle aamuyöllä viiden aikaan ja alkoi ammuskella rynnäkkökiväärillä taloja. Ammuskelun aikana surmansa sai kotiinsa palaamassa ollut 45-vuotias mies, joka oli ollut vaimonsa sijasta jakamassa aamulehtiä. Rynnäkkökiväärillä ammuskelun jälkeen Muranen ampui viisihenkisen perheen taloon yhden valopistoolin ammuksen. Ikkunaverhot syttyivät tästä tuleen.
Muranen pakeni paikalta metsiä pitkin koiransa kanssa. Yleisön keskuudessa tilanne aiheutti hätäännystä. Muun muassa ulkona liikkumista vältettiin, eikä lapsia lähetetty kouluun. Murasesta annettiin varoitus paikallisradion kautta.
Noin kello 6.00 Murasen vanhemmat löysivät jalkajousella ammutun 53-vuotiaan miehen ruumiin. He menivät henkilökohtaisesti tekemään ilmoituksen Kotkan poliisiasemalle.
Ajojahdin aikana Muranen joutui vastakkain erään konepistoolin kanssa varustautuneen poliisin kanssa. Poliisi komensi konepistoolilla uhaten Murasta laskemaan rynnäkkökiväärin maahan. Muranen polvistui ja laski samanaikaisesti koiransa irti. Poliisi ampui koiraa kohti. Koira kaatui, mutta ei kuollut. Muranen ampui tämän jälkeen poliisia kohti. Poliisi suojautui hyppäämällä maahan pieneen painautumaan. Ammuskelun jälkeen Muranen pyysi poliisia lopettamaan koiransa. Poliisi ampui koiran ja Muranen pakeni paikalta.
20. huhtikuuta
Ajojahti päättyi aamuyöllä poliisin ampumaan laukaukseen, joka osui Murasta olkapäähän kotipaikan lähellä sijaitsevalla Korsulankadulla. Murasella oli kiinnioton hetkellä rynnäkkökivääri ja ammuksia.
Tuomio
Oikeudenkäynti alkoi Kotkan käräjäoikeudessa 20. toukokuuta. Murasta syytettiin kolmesta murhasta, kahdeksasta murhayrityksestä, kahdesta tapon yrityksestä, murhapolton yrityksestä, virkamiehen väkivaltaisesta vastustamisesta, kavalluksesta, varkaudesta, vahingonteosta ja vartiorikoksesta.
Muranen lähetettiin 25. toukokuuta mielentilatutkimukseen Niuvanniemen mielisairaalaan. Muranen oli Niuvanniemen lääkärien mielestä toiminut täyttä ymmärrystä vailla, kun taas Terveydenhuollon oikeusturvakeskuksen (TEO) mielestä Muranen oli toiminut täydessä ymmärryksessä. Sekä Niuvanniemen lääkärit että TEO totesivat lausunnoissaan, että Muranen on vaikea-asteisesti häiriintynyt ja että hänellä on vakava itsetunto-ongelma sekä taipumus väkivaltaiseen toimintaan.
Käräjäoikeus kallistui TEO:n kantaan ja tuomitsi Murasen 6. lokakuuta elinkautiseen vankeusrangaistukseen kolmesta täydessä ymmärryksessä tehdystä murhasta, kahdeksasta murhayrityksestä ja kolmesta tapon yrityksestä. Lisäksi Muranen määrättiin maksamaan korvauksia 850 000 markkaa. Muranen lähetettiin suorittamaan rangaistustaan Mikkelin vankilaan.
Nykyään
Rikoslehti Alibin marraskuun 2006 numerossa julkaistiin toimittaja Mika Lahtosen tekemä Murasen haastattelu, jossa Muranen kertoi tulevaisuudensuunnitelmistaan. Muranen istui haastattelun aikana tuomiotaan Laukaan avolaitoksessa, ja hänellä oli työpaikka vankilan ulkopuolella. Murasella on tytär. Muranen kertoi haastattelussa anoneensa armahdusta presidentti Tarja Haloselta, mutta anomus hylättiin syyskuussa 2006.
Muranen anoi joulukuussa 2007 ehdonalaista vapautta Helsingin hovioikeudelta. Ehdonalaishakemus hylättiin Helsingin hovioikeudessa 12. kesäkuuta 2008.
Iltalehti uutisoi 1. maaliskuuta 2010 Murasen hakeneen uudelleen ehdonalaista vapautta Helsingin hovioikeudelta. Hakemus hylättiin 31. maaliskuuta. Hovioikeuden ratkaisun perusteet olivat salaisia.
Helsingin hovioikeus käsitteli huhtikuussa 2011 jälleen Murasen anomusta ehdonalaiseen vapauteen pääsemisestä. Hän oli siihen mennessä istunut 17 vuotta elinkautisestaan.
Syyskuussa 2013 Helsingin hovioikeus hyväksyi Murasen ehdonalaisanomuksen. Vapaus alkoi syyskuussa 2014.
Jean Tigana
Jean Tigana (s. 23. kesäkuuta 1955) on ranskalainen jalkapallovalmentaja ja entinen keskikenttäpelaaja.
Ura pelaajana
Jean Tigana aloitti peliuransa Sporting Toulon Varin joukkueessa työskennellen samalla spaghettitehtaassa ja postinjakajana. Aimé Jacquet hankki Tiganan Olympique Lyoniin 1978. Lyonissa Tigana ennätti pelata 105 ottelua ennen siirtymistään Girondins de Bordeaux'hon 1981. Tigana kuului Bordeaux'n avainpelaajiin kahdeksan kauden ajan ja oli voittamassa kolmea Ranskan mestaruutta ja cupia. Eurokentillä Tigana oli myös tärkeässä roolissa, kun Bordeaux eteni välieriin niin Euroopan Cupissa kuin Cup-voittajien Cupissakin 1985 ja 1987.
Ranskan maajoukkueessa Tigana oli myös keskeisessä roolissa. Yhdessä Michel Platinin, Luis Fernándezin ja Alain Giressen kanssa Tigana muodosti "Les Bleusin" keskikentän "Maagisen timantin", jota pidetään yhtenä maailman kaikkien aikojen parhaista keskikenttäryhmittymistä. EM-kisoissa 1984 nelikko johti Ranskan mestaruuteen ollen avainasemassa finaaliottelussa Espanjaa vastaan. MM-kisoissa 1986 Tigana pääsi juhlimaan pronssia.
Ura valmentajana
Tigana aloitti valmentajanuransa Olympique Lyonissa 1993. Hän korvasi seuran päävalmentajana Raymond Domenechin, joka oli nostanut lyonilaisseuran Ranskan pääsarjaan. Tiganan johdolla Lyon saavutti silloin parhaan sijoituksensa liigassa ollen kaudella 1994–95 toinen FC Nantes'n viedessä mestaruuden.
Vuonna 2000 Tigana lähti hakemaan uusia haasteita Englannista. Tigana johti lontoolaisen Fulhamin Englannin 1. divisioonan mestaruuteen 2000–01 ja seura nousi Valioliigaan. Tiganan johdolla Fulham selvisi myös UEFA Cupiin. Ranskalainen sai kuitenkin potkut maaliskuussa 2003. Tiganaa on myöhemmin syytetty liian suurien siirtosummien ja palkkojen maksamisesta seuran pelaajille, muun muassa Steve Marlet'lle. Asiasta on käyty oikeutta.
Lokakuussa 2005 Tigana teki kaksi ja puolivuotisen sopimuksen turkkilaisseura Besiktasin kanssa. Tigana johdatti istanbulilaliset Turkin Cupin voittoon heti ensimmäisellä kaudellaan kahdeksan vuoden tauon jälkeen. Besiktasissa Tigana jatkoi nuorten pelaajien kehitystyötä nostaen ykkösjoukkueeseen turkkilaisnuorukaisten lisäksi myös muun muassa Matías Delgadon. Tigana erosi päävalmentajan tehtävistään toukokuussa 2007 seuran voitettua Turkin Cupin, mutta jäätyi toiseksi Turkin liigassa.
Tigana palasi valmennustehtäviin kolmen vuoden tauon jälkeen toukokuussa 2010, kun hän allekirjoitti kaksivuotisen sopimuksen Ligue 1:ssä pelaavan FC Girondins de Bordeaux'n kanssa. Kausi on sujunut Tiganan alaisuudessa odotuksia vaisummin ja Bordeaux on pudonnut kauas europelipaikoista. Tigana tarjoutui helmi–maaliskuun vaihteessa 2011 eroamaan tehtävistään, mutta seurajohto ilmoitti hänen jatkavan. Kausi jatkui seurajohdon luottamuksesta huolimatta alavireisesti ja lopulta Tigana sai itse tarpeekseen eroten tehtävistään 0–4 tappioon päättyneen FC Sochaux-ottelun jälkeen. Bordeaux'n fanit olivat uhanneet muun muassa Tiganan 16-vuotiasta tytärtä kehnojen tulosten vuoksi.
Joulukuussa 2011 uutisoitiin Tiganan käyvän neuvotteluja Kiinan Superliigassa pelaavan Shanghai Shenhuan kanssa. Hän allekirjoitti valmennussopimuksen ennen joulua ja aloittaa seuran päävalmentajana vuoden 2012 alussa. Tiganan pesti jäi vain noin neljän kuukauden mittaiseksi, sillä huonojen tulosten vuoksi hän sai potkut huhtikuun lopussa 2012. Tämän jälkeen hän ei ole toiminut missään valmentajana.
Topi Manner
Topi Tapani Manner (s. 1974) on suomalainen yritysjohtaja. Hän oli lentoyhtiö Finnairin toimitusjohtaja vuosina 2019–2023.
Manner on valmistunut kauppatieteiden maisteriksi Turun kauppakorkeakoulusta 1999 ja lisäksi hän on suorittanut opintoja Helbus- ja Insead-kauppakorkeakouluissa.
Ennen Finnairia Manner toimi pankkikonserni Nordean palveluksessa yhteensä noin 20 vuotta. Vuodesta 2016 hän toimi Nordean johtoryhmän jäsenenä sekä henkilöasiakkaista vastaavan Personal Banking -liiketoiminta-alueen johtajana, kunnes tuli valituksi Finnairin toimitusjohtajaksi edeltäjänsä Pekka Vauramon siirryttyä Metson johtoon.
Manner toimii Suomen Keskuskauppakamarin hallituksen varapuheenjohtajana.
18. elokuuta 2023 Manner nimitettiin teleoperaattori Elisan toimitusjohtajaksi. Hän aloittaa Elisan toimitusjohtajana viimeistään 1. maaliskuuta 2024.
Tšitan piiri
thumb|200px|Tšitan piiri Taka-Baikalian aluepiirin kartalla. Tšitan piiri on kunnallinen itsehallintoalue Taka-Baikalian aluepiirissä Venäjällä. Vuonna 1937 perustetun piirin pinta-ala on 16 100 neliökilometriä. Asukkaita on 60 700 henkeä (vuonna 2009).
Kaura-aho
Kaura-aho on kaupunginosa Varkauden kaupungissa Pohjois-Savossa. Kaura-aho sijaitsee valtatien 5 länsipuolella. Siellä sijaitsee koulu ja kioski.
Tšitan piiri
Piiriin kuuluvat Atamanovkan, Jablonovon ja Novokrutšininskin kaupunkimaiset taajamat sekä 20 maalaiskuntaa: Aleksandrovka, Arahlei, Beklemiševo, Domna, Ingoda, Jelizavetino, Kolotšnoje, Leninski, Lesnoi Gorodok, Makkavejevo, Novaja Kuka, Novotroitsk, Olengui, Šiškino, Sivjakovo, Smolenka, Sohondo, Ugdan, Verh-Tšita ja Zasopka. Hallinnollinen keskus on Tšitan kaupunki, joka ei kuulu piirin yhteyteen, vaan muodostaa erillisen kaupunkipiirikunnan. Asutuskeskuksia on yhteensä 57.
Tsopa järv
Tsopa järv (myös Põrmu järv Põrmujärv, Kogrejärv) on Virossa Võrumaalla Võrun kunnan Navin kylässä sijaitseva järvi. Virolaisissa järvinimissä Kogrejärv viitanne ruutanaan.
Tšitan piiri
Pääelinkeino on maatalous, joka on erikoistunut maidon ja lihan tuotantoon sekä vihannesten ja perunan viljelyyn. Makkavejevossa ja Novaja Kukassa on suurkanalat. Lisäksi on elintarvike-, metsä- ja rakennustarviketeollisuutta. Piirin kautta kulkee Siperian rautatie sekä M55 ja M58 -valtatiet.
Nähtävyyksiin kuuluu Irgenin kylän tsasouna. Seudulla on useita arkeologisia ja luonnonmuistomerkkejä.
Tsopa järv
Maantietoa
Järvi on 500 metriä pitkä, 85 metriä leveä, ja sen pinta-ala on 9,2 hehtaaria. Se on muodostunut maaston pitkänomaiseen painaumaan, joka jää peltoalueiden saartamiseksi. Sen ympärillä sijaitsee Navin kylän hajanaista asutusta ja taloille vievät tiet ympäröivät järven. Luoteispään tie ylittää järven ja sen pengertie katkaisee järvestä irralleen Ohajärven osan. Rantaviivan pituus on 1,1 kilometriä pitkä.
Vesistösuhteita
Tsopa järv kuuluu Tsopa ojan valuma-alueeseen, jossa Tsopa oja on Võhandu jõen sivu-uoma. Järveen tulee vain muutama lyhyt oja ja se saa sadannan lisäksi lähteestä (Silmäläte) vettä. Järven laskuoja alkaa sen kaakkoispäästä, ja se virtaa ensin pienen Kõgorjärven läpi kunnes kilometrin päässä se yhtyy Võhanduun. Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.
Harri Moisio (radiotoimittaja)
Harri Moisio (s. 13. tammikuuta 1973 Turku) on suomalainen radiotoimittaja. Hän aloitti radiouransa Radio Suomen Salossa vuonna 1990. Moisio toimi kahden turkulaisen radiokanavan Radio Auran Aaltojen ja Radio Majakan ohjelmapäällikkönä vuosina 2000–2006. Hän selosti TPS:n jääkiekko-otteluja 1999–2001. Moisio on ollut ehdolla vuosien 2012 ja 2016–2021 parhaaksi radiojuontajaksi.
Moisio toimi Radio Rockin aamuohjelma Heikelä-Linnanahde-Korporaation tuottajana 2006–2009. Hän juonsi Olga K:n ja Jarkko Valteen kanssa Radio Aallon aamuohjelmaa 2009–2011. Moisio juonsi Jussi Heikelän kanssa Radio Rockin Heikelä-Korporaatiota tammikuusta 2012 lokakuuhun 2015. Hän on toiminut siitä lähtien Radio Rockin Korporaation juontajana Kim Sainion kanssa.
Moisio osallistui vuonna 2013 Neljän tähden illallinen -televisio-ohjelmaan. Keväällä 2014 hän oli yksi Liv-kanavalla nähdyn Rakkauden FAQ -ohjelman panelisteista. Hän oli myös mukana yhdessä jaksossa Grillit huurussa -ohjelmassa vuonna 2016. Moisiolla oli lyhyt rooli elokuvassa ”Teit meistä kauniin” vuonna 2016 sekä elokuvassa ”Valmentaja” vuonna 2018. Vuosina 2018-2021 Moisio toimi Temptation Island Suomi Extran kommentaattorina.
Nez percé -sota
thumb|200px|Intiaanipäällikkö Joseph. Nez percé -sota oli vuonna 1877 käyty Yhdysvaltain ja nez percé -intiaanien välinen yhteenotto. 11 viikon ajan päällikkö Josephin johtama noin 750 intiaania käsittävä joukko pakeni Yhdysvaltain joukkoja lähes 2500 kilometrin matkan läpi Idahon, Wyomingin ja Montanan. Kanadan rajan tuntumassa käydyn lopputaistelun jälkeen nez percét antautuivat.
Taustat
220px|thumb|vasen|Nez percéjen historialliset alueet kartalla vihreällä ja myöhemmin heille myönnetty reservaatti oranssilla. Sodan juuret johtavat edelliselle vuosikymmenelle. Vuonna 1863 Wallowalaaksossa tehdyt kultalöydöt aiheuttivat ensimmäisen särön nez percéin ja Yhdysvaltain keskinäisiin suhteisiin. Saman vuoden aikana uudisasukkaat vaativat sopimusta, jossa koko Wallowalaakso avattaisiin heille. Lähetyssaarnaajien voimakkaan vaikutuksen alla monet pohjoisemmat nez percéin päälliköistä allekirjoittivat sopimuksen. Wallowalaakson päällikkönä toimiva Old Joseph kieltäytyi. Muiden päälliköiden käytöksestä harmistuneena hän repi Uuden Testamentin, jonka oli saanut aikoinaan lahjaksi heimolleen kuuluvasta maa-alueesta tehdyn sopimuksen yhteydessä. Old Joseph sai taakseen vaikutusvaltaisen päällikkö White Birdin, joka halusi säilyttää heimon vanhat perinteet ja maat. Molemmat päälliköt tuomitsivat kyseisen vuoden aikana kirjoitetun Lapwain-sopimuksen ”Valehtelijoiden sopimukseksi”.
Tasangoilla vaeltavaa elämää viettävien nez percéin johtaja Looking Glass yhtyi vanhoja perinteitä vaativien joukkoon. Hän ei halunnut luopua heimovaatteistaan eikä allekirjoittaa sopimuksia Yhdysvaltain edustajien kanssa. Kun Old Joseph makasi vuonna 1871 kuolinvuoteellaan, hän vannotti poikaansa Young Josephia, ettei tämä koskaan luopuisi Wallowalaaksosta.
Yhdysvaltain hallituksen virkamiesten tullessa 1873 järjestämään nez percéin muuttoa Lapwain reservaattiin Joseph kieltäytyi. Hän lähetti vetoomuksen presidentti Ulysses Grantille maittensa puolesta. Tämä myöntyi ja antoi määräyksen, että nez percét saavat pitää laakson. Vuonna 1877 Grant joutui taipumaan laakson ympärille kasvavan valkoisen enemmistön vaatimuksiin. Joseph ja hänen heimonsa saivat kuukauden aikaa muuttaa uuteen reservaattiin.
Välien kiristyminen
thumb|200px|Kenraali Oliver O. Howard. Josephin ollessa matkalla kesäkuussa 1877 nuoremman veljensä Ollokotin kanssa tilanne kärjistyi. Kolme nuorta nez percé -soturia surmasi neljä amerikkalaista miestä, joista yksi oli avannut tulen intiaaneja kohti. Tapahtuma johti avoimiin vihollisuuksiin. Monet nuoret nez percé -soturit astuivat väkivallan tielle ja surmatyöt lisääntyivät. Kun Joseph palasi matkaltaan, hän tyrmistyi kuultuaan mitä oli tapahtunut. Yhdessä Looking Glassin kanssa hän oli valmis luovuttamaan väkivaltaisuuksiin syyllistyneet rettelöitsijät Yhdysvaltain tuomioistuimen eteen, mutta heidän yrityksensä raukenivat tyhjiin sotaa vaativien valkoisten vapaaehtoisten takia. Kun Joseph käsitti, ettei kykenisi enää pysäyttämään väkivallan kierrettä, hän päätti pysyä heimonsa rinnalla. Intiaanit liikkuivat kohti itää joukossaan satoja kodeistaan ajettuja naisia, lapsia ja vanhuksia.
Pako
220px|thumb|vasen|Kartta nez percéjen pakoreitistä ja käydyistä taisteluista. Nez percéin pakkomuuton toimeenpanijaksi valtuutettu kenraali Oliver O. Howard johti alaisuudessaan toimivat sotilaat takaa-ajamaan pakenevia intiaaneja. Ensimmäinen suuri yhteenotto tapahtui 17.kesäkuuta 1877 White Bird Creekissä, jonne intiaanit olivat leiriytyneet. Kapteeni David Perryn johtaman sadan aseistetun miehen joukko pääsi pakolaisten jäljille ja ympäröi nämä. Hevosia vartioimassa olleet pojat näkivät lähestyvän ratsuväen ja tekivät hälytyksen. Rauhanlippua kantavan nez percé -lähetystön lähestyessä sinitakkien leiriä eräs sotilaista avasi tulen. Nez percét vastasivat siihen käsittäessään viime käden rauhanneuvottelut turhiksi. Masonin joukot yllättyivät intiaanien vastarinnasta ja heidän taitavista tarkka-ampujistaan. 34 sotilasta sai surmansa nez percéin selvitessä ilman uhreja. Sotasaaliikseen intiaanit saivat suuren joukon sotilailta jääneitä uusia vastahankittuja kivääreitä.
Tappiosta opikseen ottanut Howard kokosi yli 500 sotilasta käsittävän, tykistöllä vahvistetun armeijan ja onnistui jäljittämään karkurit 10 päivää myöhemmin. Josephin soturit kaivautuivat poteroihin ja pysäyttivät Yhdysvaltain joukot tarkalla tulituksellaan. Samaan aikaan naiset ja lapset jatkoivat pakoaan. Howardin joukkojen hajotessa nez percét kiiruhtivat Clearwateriin, missä heihin liittyivät reservaatistaan karkotetut Looking Glassin johtamat eteläisten nez percéin joukot. Pakenijoiden määrä kasvoi, mutta suurin osa Looking Glassin mukana tulleista miehistä oli liian vanhoja sotimaan.
Nez percét, johtajinaan Josephin ja Looking Glassin lisäksi myös White Bird, Ollokot ja Lean Elk (Poker-Joe), onnistuivat pitämään Howardin joukot riittävän etäällä omasta pääjoukostaan. Clearwaterin laaksossa 11. päivä heinäkuuta Howardin sotilaat ajoivat nez percét pakosalle vuorokauden kestäneitten piiritysten jälkeen. Intiaanit jättivät jälkeensa valtavasti omaisuutta, ja jälkeenpäin on väitetty, että Joseph olisi jo tuolloin ollut valmis antautumaan. Muiden päälliköiden painostuksesta pako jatkui kohti Kanadaa, jonne aiemmin oli paennut lakota-päällikkö Istuva Härkä lähimpine miehineen. thumb|150px|Ollokot, nuorten soturien johtaja. 9. elokuuta tehty yllätyshyökkäys nez percéin leiripaikalle Big Holessa ajoi intiaanit pakosalle. Looking Glass ja White Bird onnistuivat kokoamaan soturit yhteen ja voimakkaalla hyökkäyksellä he valtasivat leirinsä takaisin. Paikalla nez percéjä odotti lohduton näky, sillä eversti John Gibbonin johtamat armeijan yksiköt olivat surmanneet 88 intiaania, joista suurin osa oli naisia ja lapsia.
Pakomatkan rasitusten jäljiltä yhä useampi pakolainen uupui. Matkanteko hidastui ja haavoittuneiden määrät lisääntyivät. Myös raskaat vuoristojen ja suurten jokien ylitykset hidastivat matkaa. Nez percét selvisivät kuitenkin läpi Montanan kanjonien, rotkojen ja autiomaiden ja onnistuivat yhä uudelleen karistamaan kenraali Howardin joukot kannoiltaan. Suureksi avuksi pakomatkan aikana osoittautuivat nez percéin jalostamat Appaloosa-hevoset, joiden ominaisuudet korostuivat vaikeakulkuisissa maastoissa. Jäätäväksi muuttunut ilmasto ja räntäsateet vaikeuttivat kummankin osapuolen etenemistä.
Snake Creekissä, joka oli noin 50 kilometrin päässä Kanadan rajasta, nez percét pysähtyivät leiriytymään. He eivät aavistaneet, että heidän sijaintinsa oli paikallistettu. Valkoisen miehen lennättimellä tieto kulki nopeasti eteenpäin. Joukko ratsuväen sotilaita cheyenne-tiedustelijoiden opastuksella järjesti sulun Bitterroot-vuoristoon tukkien pakotien Kanadaan. Muutamat nez percé -soturit, jotka pääsivät sulun läpi, joutuivat assiniboine-intiaanien surmaamiksi.
Sodan jälkeen
Kun eversti Nelson A. Miles tykistöineen teki yllätyshyökkäyksen nez percéin leiriin, intiaanit joutuivat jatkuvan tulituksen keskelle. Monista eri suunnista aloitettu hyökkäys sokaisevassa lumimyrskyssä esti pakolaisia näkemästä sotilaiden liikkeitä. Josephin veli Ollokot sai surmansa kaatuneiden soturien joukossa. Sotilaat päästivät irralleen intiaanien hevoslaumat ja huononsivat näin pakomatkan jatkumista Kanadaan. Kuolleita hevosiaan ravinnonlähteinä pitäneet nez percét olivat kaivaneet maanalaisia asuntoja ja yhdystunneleita ja olivat valmiita pitämään puoliaan pitkään.
Viiden päivän taistelujen jälkeen Joseph teki päätöksen antautumisesta. Sodan mielettömyys ja 11 viikon aikana taivalletut 2500 kilometriä olivat väsyttäneet hänet. Hän tiesi, etteivät jäljellä olevat soturit pystyisi suojelemaan yhä elossa olevia 350 naista ja lasta. Antautumispäivää edeltävänä yönä osa nez percéistä onnistui tunkeutumaan piiritysketjun läpi. Päällikkö Looking Glass sai tarkka-ampujan luodin kasvoihinsa, mutta White Bird ja osa hänen sotureistaan selvisivät Kanadan rajan taa. Joseph, joka oli menettänyt veljensä ja paljon ystäviään, piti antautumisensa yhteydessä puheen, joka on saanut runsaasti huomiota läpi historian.
Kun sota oli ohi, sotilaat hajottivat nez percéin mukana kulkeneet appaloosa-hevoslaumat, ja koko rotu katosi moniksi vuosiksi lähes kokonaan. Korkeammalta taholta tulleet määräykset epäsivät Josephilta luvan palata Wallowanlaaksoon. Hänet lähetettiin kansansa mukana Kansasin territorioon, missä malaria tappoi kymmeniä heistä. 1870-luvun lopulla Yhdysvallat salli Josephin vierailla presidentti Rutherford B. Hayesin vastaanotolla puhumassa omien alkuperäisten maittensa puolesta. Tapaamisen tuloksena Hayes suostui lähettämään osan nez percéistä kotiin. Vuonna 1885 yli 100 nez percéä matkusti junalla Lapwain reservaattiin Idahoon. ”Vaarallisiksi” katsottu kansanosa, Joseph mukaan lukien, ei saanut tätä kunniaa. Heidät siirrettiin Washingtonissa sijainneeseen Colvillen reservaattiin. Joseph hyväksyi tämän väliaikaisena ratkaisuna, josta kuitenkin tuli hänen kohdallaan lopullinen. Nez percét eivät enää tarttuneet aseisiin Yhdysvaltoja vastaan, vaan mukautuivat elämäänsä eri reservaateissa. Nez percéin omat perinteiset tavat väistyivät syrjään kristillisten oppien tieltä, ja uudet lait pirstoivat heidän maataan yksityisten omistuksen alle.
PKS Volley
PKS Volley on vuonna 2008 perustettu pääkaupunkiseutulainen lentopalloseura. Sen tarkoituksena on nostaa pääkaupunkiseudun naislentopallo takaisin huipputasolle ja sitä kautta SM-liigaan. PKS-Volleyn emoseuroina ovat helsinkiläiset PuMa-Volley ja Laajasalon Voima, Espoo Lentis ja Vantaan Lentopallo, jotka ovat ympäri Suomen tunnettuja erittäin hyvästä junioritoiminnastaan.
Historia
Vuonna 2007 pääkaupunkiseudun suuret lentopalloseurat päättivät kokoontua yhteen ja keskustella sen naislentopallon tilanteesta seudulla. Lopulta helsinkiläiset Puma-Volley ja Laajasalon Voima, Espoo Lentis ja Vantaan Lentopallo päättivät perustaa uuden seuran nimeltä PKS Volley, joka keskittyy täysin naislentopallon huipputoimintaan tavoitteenaan SM-liiga kaudeksi 2012.
Muuta
PKS Volleylla on sopimukset kahdenkymmenen lahjakkaan junioripelaajan kanssa. Heistä parhaimmat pelaavat 1-sarjassa seuran väreissä, ja toinen joukkue 2-sarjassa saman seuran alla. Kaikki sopimukset ovat 2+1-vuotisia.
Perikato
Perikato tarkoittaa seuraavia
Lakshmi Mittal
Lakshmi Niwas Mittal (s. 15. kesäkuuta 1950 Sadulpur, Intia) on intialainen liikemies. Mittal on Arcelor Mittal -teräsyhtiön toimitusjohtaja ja sen merkittävä omistaja. Vuonna 2006 hän oli Guardian-lehden mukaan maailman kolmanneksi rikkain ihminen. Yritys on tehnyt tappiota ja vuonna 2014 Mittal oli Forbesin listalla sijalla 66. Syyskuussa 2018 hän oli Forbesin mukaan maailman 62. rikkain ihminen.
Mittal asuu 18–19 Kensington Palace Gardensissa Lontoossa. Talo jossa hän asuu on vanha uuspalladialainen asunto, jonka hän osti Formula 1 -moguli Bernie Ecclestonelta vuonna 2004 noin 57 miljoonalla punnalla. Myöhemmin hän on ostanut lähistöltä kaksi muuta taloa aikuisten lastensa käyttöön.
Joulukuussa 2007 Mittal osti 20 prosentin osuuden jalkapalloseura Queens Park Rangersistä.
Vesivoimala
pienoiskuva|[[Glen Canyonin vesivoimalaitos|Glen Canyonin voimala tuottaa sähköä Coloradojoesta Arizonassa.]] thumb|[[Olidanin vesivoimalaitos Ruotsissa.]] Vesivoimala eli vesivoimalaitos on voimalaitos, joka tuottaa veden liike-energiasta yleensä sähköenergiaa vaikka se voi myös harvoin tuottaa mekaanista energiaa. Vesivoimalan tuottamaa energiaa kutsutaan myös vesivoimaksi. Jos veden liike-energia on etenevän liikkeen muodossa eli veden virtaamana, muutetaan etenevä liike vesiturbiinin pyörimisliikkeeksi, jolloin vesiturbiini pyörittää sähkögeneraattoria muuttaen pyörimisenergian sähköenergiaksi sähkömagneettisen induktion avulla.
Vesivoimalaitoksien termistöä
thumb|250px|Vesivoimalaitoksen rakennekuva pienoiskuva|Kaplan-turbiinin ja sen pystyakselin päässä sijaitsevan sähkögeneraattorin poikkileikkauskuva.
Vedentulo
Vesivoimalat, jotka hyödyntävät virtaavaa vettä, ovat rakenteeltaan hyvin samanlaisia. Vesi toimitetaan vesiturbiineille tulokanavaa myöten, jonne vesi saadaan maan pinnalla kulkevasta avokanavasta, vedenalaisesta umpikanavasta tai pitkästä vesiputkesta tai tunnelista. Erääissä joki- ja vuorovesivoimalaitoksissa turbiinit pyörivät vapaasti väljässä virtavedessä. Jokeen rakennetussa virtavesivoimalassa on kuitenkin yleistä rakentaa koko joen poikki matala pato, jolla nostetaan voimalan yläpuolella vedenpinnan korkeutta. Alavilla seuduilla pato ja joen rantojen penkereet ovat yleensä matalia, jolloin veden virtausnopeus turbiinin läpi on alhainen. Padon varastoima vesimäärä on yleensä niin pieni, ettei sillä ole virtauksen sääntelyn kannalta suurta merkitystä. Patoallasta voidaan verrata pieneen läpivirtausjärveen, jossa veden viipymä on korkeintaan päiviä.
Vesiturbiini
Vesiturbiinien juoksupyörässä on akselin ympärillä sarja siivekkeitä, jotka on muotoiltu halutun vedenvirtauksen kannalta optimaalisesti. Siipien lukumäärä on juoksupyörän mallista riippuen kolmesta ylöspäin. Juoksupyörän ympärillä on johtopyörä, joka muotoillaan veden suuntaamiseksi mahdollisimman tehokkaasti juoksupyörälle. Johtopyörässä on vedentulon säätämiseksi kääntyviä siivekkeitä. Juoksupyörä ja johtopyörä muodostavat kokonaisuuden, jota kutsutaan vesiturbiiniksi.
Pienille veden virtausnopeuksille soveltuvia vesiturbiineja ovat Gorlov-, Ossberger-, Kaplan-, Francis-, Tyson- ja VHL-turbiini. Ne ovat toiminnaltaan yleensä reaktioturbiineja. Turbiiniin tulevasta veden pienestä virtausnopeudesta seuraa myös turbiinin pieni pyörimisnopeus, jolloin turbiinista voidaan valmistaa suuri.
Sähköenergiaa tuottaa sähkögeneraattori, joka sijaitsee voimalarakennuksessa lähellä turbiinia ja joka on kiinnitetty siihen yhteisellä akselilla. Pystyakselin käyttö on tyypillinen ratkaisu Kaplan- ja Francis-turbiinilla ja vaaka-akselin käyttö on yleinen Tyson-, Ossberger- ja Bank-turbiinin yhteydessä. Mikäli Kaplan- ja Francis-turbiinit sijaitsevat vesiputkessa, voivat niidenkin akseli pyöriä vaakasuorassa ja silloin voidaan sijoittaa generaattori putken ulkopuolelle. VHL-turbiini ja Gorlov-turbiini toimivat vaaka-akselin varassa, mutta ne ovat vasta yleistymässä.
Ennen turbiinia vesi ohjataan tuloputkessa virtaamaan joko akselin suuntaisesti, akselia kohtisuoraan tai akselia kiertämään. Viimeksi mainittu tapa sopii erityisen hyvin Kaplan- ja Francis-turbiineille, jossa vesi ohjataan spiraalilla juoksupyörän kanssa myötäsuuntaan ja päin juoksupyörän vinoja siivekkeitä. Kiinteäsiipisissä turbiineissa voimalan tehoa voidaan säätää kääntämällä vesitunnelin johtopyörässä sijaitsevia läppiä. Kaplan-turbiinissa tehoa säädetään kääntämällä juoksupyörän omia siipiä eri asentoihin.
Vedenpoisto
Vesiturbiinin imuputki voidaan kääntää pois voimalasta, mutta se päättyy yleensä veden alla. Näin imuputkeen ei pääse ilmaa ja veden jäljelle jäänyt liike-energia auttaa putken tyhjentymistä ja osaltaan parantaa voimalan hyötysuhdetta. Myös turbiini voi sijaita poistuvan veden vedenpinnan alapuolella.
Säännöstelyvoimalaitos
pienoiskuva|[[Hooverin pato Nevadassa Yhdysvalloissa on kuuluisimpia esimerkkejä säänöstelyvoimalaitoksesta.]] pienoiskuva|[[Etelä-Amerikka|Etelä-Amerikassa Brasilian ja Paraguayn rajalla sijaitseva Itaipun vesivoimalaitoksen patojärvi aukeaa leveän ja korkean padon takana aavana järvimäisenä varastoaltaana.]] pienoiskuva|Pieni putkivoimala [[Espanjan Bossòstin kylässä Pyreneiden vuoristossa.]] Säännöstelyvoimalaitos eli allasvoimalaitos on sellainen vesivoimalaitos, jonka energiantuotanto perustuu pääosin varastoaltaaseen varastoidun veden potentiaalienergiaan. Tällainen voimalaitos on yleensä keskikorkealla tai korkealla paineella toimiva pato-, putki- tai tunnelilaitos.
Varastoallas ja vedentulo
Esimerkiksi vuoristoisilla seuduilla voidaan hyödyntää syvän jokilaakson rinteitä varastoaltaan reunoina ja rakentaa voimalaitospato poikittain yli koko jokilaakson. Padon alaosaan ja sen sisään rakennetaan tuloputket koneasemille, jotka sijaitsevat laakson pohjalla. Tällainen patoallas täyttyy vedellä tekojärveksi, joka on kymmenien ellei satojen kilometrien pituinen. Toinen tapa on hyödyntää vuoriston yläosissa sijaitsevaa järveä tai tekojärveä. Sieltä johdetaan putket vuorenrinnettä alas putkivesivoimalaitoksen koneasemalle tai kallioon louhitaan tunneli alas maan tasalla sijaitsevaan tunnelivoimalaitokseen. Sen koneasema voi sijaita tunnelin alaosassa olevassa holvissa tai se rakennetaan tunnelin päähän vuoren ulkopuolelle rinteeseen. Voimalasta purkautuva vesi johdetaan lopuksi laaksossa sijaitsevaan jokeen, järveen tai mereen.
Voimalatyyppiä kutsutaan säännöstelyvoimalaitokseksi sen vuoksi, että sen varastoallas on tavallisesti hyvin tilava ja tämän vuoksi voimalan sähköntuotanto voidaan tarvittaessa pysäyttää pitkäksi aikaa ja vastaavasti voimalaa voidaan käyttää pitkän aikaa ilman varastoaltaan vesitäydennystä. Tämä on säännöstelyvoimalaitoksen tärkein ominaisuus, joka erottaa sen jokivoimalaitoksesta.
Vesiturbiini
Varastoaltaan suuren hydrostaattisen paineen vuoksi vedellä on suuri potentiaalienergia, joka purkautuessaan antaa sille voimakkaan virtauksen ja nopeuden. Voimakkaat virtaukset saadaan tehokkaasti hyödynnettyä vesiturbiineilla, jotka perustuvat impulssiperiaatteeseen ja siksi niitä kutsutaan impulssi- eli aktioturbiineiksi. Eräs varhainen ja tehokas turbiini on Pelton-turbiini, joka on tälläkin hetkellä eräs eniten käytettyjä turbiineja. Suuripaineinen vesisuihku suunnataan juoksupyörän kuppeihin, jolloin sille muodostuu suuri pyörimisnopeus. Turgo-turbiini toimii samalla periaatteella, mutta se on hyötysuhteeltaan Pelton-turbiinia parempi. Jos vedelle voidaan antaa spiraaliputkella säteettäinen liike, voidaan voimalassa hyödyntää myös Francis-turbiinia, jossa vesi kulkee juoksupyörän läpi jokivoimalaitoksen tapaan.
Nicolas Deslauriers
Nicolas Deslauriers (s. 22. helmikuuta 1991) on kanadalainen jääkiekkoilija, joka pelaa NHL-seura Minnesota Wildissa. Hän on Los Angeles Kingsin kolmannen kierroksen varaus vuodelta 2009.
Ura
Deslauriers pelasi QMJHL-joukkueissa Royn-Noranda Huskiesissa ja Gatineau Olympiquesissa.
Vesivoimala
Pumppuvoimalaitos
pienoiskuva|[[Kruonisin pumppuvoimalaitos sijaitsee Liettuan Kaunasin lähellä.]] Pumppuvoimalaitokseksi kutsutaan voimalaitosta, joka täyttää itse oman varastoaltaansa vedellä silloin, kun sähköenergiaa tuotetaan yli kulutustarpeen. Voimalaitos ostaa silloin sähköenergiaa sen keskihintaa halvemmalla hinnalla, jolla se sitten pumppaa vettä varastoaltaisiinsa. Kun kulutus ylittää sähköenergian tarjonnan, myy voimalaitos varastoaltaistaan tuottamaansa sähköenergiaa sen keskihintaa kalliimmalla hinnalla kuluttajille.
Nicolas Deslauriers
Ura
5. maaliskuuta 2014 Deslauriers kaupattiin Kingsistä Buffalo Sabresiin Hudson Faschingin kanssa. Kings sai tilalle puolustaja Brayden McNabbin, Jonathan Parkerin ja kaksi varausvuoroa. Hän teki 7. maaliskuuta 2014 NHL-debyyttinsä Florida Panthersia vastaan.
Vesivoimala
Vuorovesivoimalaitos
pienoiskuva|Pohjaan kiinnitetty vapaasti vedessä pyörivä propelliturbiini tuottaa kaupallisesti energiaa [[Pohjois-Irlanti|Pohjois-Irlannissa Strangford Loughissa.]] Vuorovesi syntyy, kun Kuu ja Aurinko vaikuttavat maanpinnalla painovoimaa voimistavasti tai heikentävästi. Koska Kuu vaikuttaa Maahan enemmän, syntyy vuorovesi-ilmiö kahdesti vuorokaudessa. Auringon vuorovaikutus Maahan on pienempi kuin Kuulla eikä sillä ole itsenäistä osaa vuorovesivoiman tuotannossa. Vuorovesivoimalan toiminta on siten periodista ja suora vuorovesivoiman tuotanto on siten mahdollista kahdesti vuorokaudessa. Vuorovesivoiman tuotanto on vaikeampaa kuin jokien vesivoimantuotanto eikä siitä ole vielä riittävää kokemusta.
Käynnissä olevissa voimaloissa hyödynnetään tietyillä merenrannikoilla siellä voimakkaana esiintyvän nousuveden ja laskuveden välistä korkeuseroa, joka saa meriveden virtaamaan sen siirtyessä rannikon matalien ranta-alueiden ja avomeren välillä. Nousuvesi suljetaan vuorovesipadon sisälle lahdenpohjukkaan ja vesimassa päästetään laskuveden aikana vesiturbiinien läpi takaisin mereen. Pienissä kokeiluvoimaloissa on tutkittu muita menetelmiä tuottaa sähköä. Eräs tapa hyödyntää vuorovesivoimaa on hyödyntää suoraan vesimassojen virtauksia ja niiden liike-energiaa otetaan talteen vapassa vedessä pyörivillä vesiturbiineilla.
Haitin maanjäristys 2010
Haitin maanjäristys 2010 oli 7,0 momenttimagnitudin maanjäristys, joka tapahtui 12. tammikuuta 2010 kello 16:53:10 paikallista aikaa (21:53:10 UTC). Sen keskus oli noin 25 kilometriä Haitin pääkaupungista Port-au-Princesta länsilounaaseen. Maanjäristyksessä kuoli 100 000 – 316 000 ihmistä, ja noin 1,5 miljoonaa joutui ainakin tilapäisesti lähtemään kotoansa.
Vesivoimala
Aaltovoimalaitos
pienoiskuva|Aaltovoimala on toiminut [[Penichessa Portugalissa.]] pienoiskuva|Wello on suomalainen pieni aaltovoimala, joka toimii [[Skotlanti|Skotlannissa.]] Tuuli nostaa vedenpinnalle aallokon, johon on sitoutunut osa tulen liike-energiasta. Veden aaltoliike sisältää suhteellisen paljon aaltovoimaa, mutta toistaiseksi sen valjastaminen sähköenergiaksion ollut vaikeaa ja tehotonta. Aaltovoimalaitokset ovat vasta kokeiluasteella ja kokeiltavana onkin erilaisia periaatteita, joilla aallon energiasta saataisiin mahdollisimman paljon talteen. Ensimmäisiä kapallisia voimalaitoksia ollaan ottamassa käyttöön. Niiden yleistymiseen vaikuttaa voimaloiden halpa hinta, mutta toisaalta niiden tuotanto on ainakin aluksi vaatimatonta.
Portugalin pohjoisrannikolla on ollut toiminnassa kokeiluluonteinen 21 MW:n pienvoimala vuodesta 2008 alkaen. Pingviiniksi ristitty suomalaisen suunnittelema aaltovoimalan teho on noin 0,5 MW ja ensimmäinen Pingviini on myyty Skotlantiin vuonna 2019.
Haitin maanjäristys 2010
Maanjäristys
Maanjäristys tapahtui Léogânen siirroksessa, jota ei tunnettu ennen järistystä. Se kulkee rinnakkain Enriquillon – Plantain Gardenin siirrosvyöhykkeen kanssa, jota aluksi pidettiin syyllisenä. Léogânen siirros on siinä mielessä piilossa, ettei sitä voi nähdä maan pinnalta. Siinä ei ole jälkiä vanhoista järistyksistä, jotka osoittaisivat siirroksen kulkulinjan. Siirros liikahti noin 30 kilometrin matkalta, ja sen jakamat lohkot liikkuivat maan pinnan alla noin viisi metriä toisiinsa nähden.
Vesivoimala
Tuotantoluvut
Vesivoimalaitoksen hetkittäinen sähköntuotanto vaihtelee voimalan läpi kulkevan veden virtaaman ja virtausnopeuden mukaan. Voimalaitoksen tuotantokapasiteetilla tarkoitetaan suurin mahdollista sähköntuotantoa, joka voimalaitos pystyy tuottamaan. Se saavutetaan, kun kaikki sen turbiinit toimivat yht'aikaa suurimmalla vedenvirtaamalla ja suurimmalla veden virtausnopeudella. Ylimäärä vedestä johdetaan silloin yleensä voimalaitoksen ohi ohijuoksutuksena.